**DĖL JANĖS GAVĖNIENĖS ATLEIDIMO IŠ ROKIŠKIO R. JUODUPĖS LOPŠELIO-DARŽELIO DIREKTORĖS PAREIGŲ**

2017 m. liepos 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 4 dalimi, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 54 straipsniuir atsižvelgdama į Janės Gavėnienės 2017 m. birželio 13 d. prašymą (pasiūlymą), Rokiškio rajono savivaldybės taryba n u s p r e n d ž i a:

1. Atleisti Janę Gavėnienę 2017 m. rugpjūčio 31 d. iš Rokiškio r. Juodupės lopšelio-darželio direktorės pareigų ir nutraukti šalių susitarimu 2005 m. rugsėjo 1 d. darbo sutartį Nr. 286.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. pasirašyti šalių susitarimą su Rokiškio r. Juodupės lopšelio-darželio direktore Jane Gavėniene šiomis sąlygomis:

2.1.1. išmokėti Janei Gavėnienei atleidimo iš pareigų dieną darbo užmokestį ir kompensaciją už nepanaudotas kasmetines atostogas (0,86 darbo dienos už 2015 m. rugsėjo 1 d.–2016 m. rugpjūčio 31 d. darbo laikotarpį ir 40 darbo dienų už 2016 m. rugsėjo 1 d.–2017 m. rugpjūčio 31 d. darbo laikotarpį);

2.1.2. išmokėti Janei Gavėnienei 2 mėnesių vidutinio darbo užmokesčio dydžio išeitinę kompensaciją.

2.2. atlikti darbo sutarties su Jane Gavėniene nutraukimo įforminimą;

2.3. sudaryti Rokiškio r. Juodupės lopšelio-darželio reikalų perdavimo komisiją.

3. Pavesti Rokiškio r. Juodupės lopšelio-darželio direktoriaus pavaduotojai ugdymui Ritai Bigenienei nuo 2017 m. rugsėjo 1 d. iki bus paskirtas direktorius (išrinktas konkurso būdu) laikinai eiti Rokiškio r. Juodupės lopšelio-darželio direktorės pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL JANĖS GAVĖNIENĖS ATLEIDIMO IŠ ROKIŠKIO R. JUODUPĖS LOPŠELIO-DARŽELIO DIREKTORĖS PAREIGŲ“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Janę Gavėnienę iš Rokiškio r. Juodupės lopšelio-darželio direktorės pareigų (darbo sutarties nutraukimas šalių susitarimu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Janės Gavėnienės atleidimas iš Rokiškio r. Juodupės lopšelio-darželio direktorės pareigų (darbo sutarties nutraukimas šalių susitarimu) ir atsiskaitymas su ja bei įgaliojimų suteikimas savivaldybės merui atlikti veiksmus, susijusius su darbo santykių nutraukimu. Pavesti Rokiškio r. Juodupės lopšelio-darželio direktoriaus pavaduotojai ugdymui Ritai Bigenienei nuo 2017 m. rugsėjo 1 d. iki bus paskirtas direktorius (išrinktas konkurso būdu) laikinai eiti Rokiškio r. Juodupės lopšelio-darželio direktorės pareigas.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos prašymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Atsiras laisva darbo vieta, bus paskelbtas konkursas Rokiškio r. Juodupės lopšelio-darželio direktoriaus pareigoms eiti. Rajono gyventojai, kurie atitiks kvalifikacinius reikalavimus švietimo įstaigos vadovui, galės dalyvauti konkurse.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė